Expressen vinkkaa, että kurkusta on muuhunkin kuin leivän päälle.

Kurkkua voi käyttää myös siivouksessa. MOSTPHOTOS

Tuttua kasvista voi nimittäin käyttää kotona hyvin monella tavalla.

1. Eroon huurusta

Kylpyhuoneen peili höyrystyy helposti suihkun tai kylvyn jälkeen. Sen saa kuitenkin kirkkaaksi kurkkuviipaleella pyyhkäisemällä. Samalla voi nauttia raikkaasta tuoksusta.

2. Kitinä kuriin

Kitisevien saranoiden kuunteleminen riipii niin korvia kuin hermojakin. Äänestä pääsee eroon, kun hieroo saranoita palasella kurkkua.

3. Kengät puhtaaksi

Tärkeä tapaaminen edessä, ja kenkälankki lopussa? Ei hätää, kengät saa kiiltäväksi hieromalla niitä kurkulla.

4. Teräs puhtaaksi

Kraanat, tiskialtaat ja muut ruostumattomasta teräksestä valmistetut pinnat saa puhtaaksi kurkun avulla. Kurkku tekee niistä kiiltävät, eikä jätä teräkseen ikäviä rantuja. Lisäksi se ei vahingoita käsiä tai kynsiä.

5. Eroon toukista

Tuhoavatko toukat kukkapenkkisi? Niistä voi päästä eroon kurkun avulla. Laita kurkkua alumiinivuokaan, ja vie se kukkien sekaan. Kurkun reagoidessa alumiinin kanssa syntyy hajua, joka saa toukat kaikkoamaan.

6. Tehokas pyyhekumi

Piirtelikö pikku-Picasso seiniisi? Kurkulla voi pyyhkiä pois kuulakärkikynän, väriliitujen ja tussin jälkeä.

Lähde: Expressen

Video: Myös tällä vinkillä saat likaiset kengät puhtaaksi vaivattomasti.

Juttu on julkaistu ensi kerran kesäkuussa 2015.